cyanic-selkie/wikianc huggingface dataset:
Neformālais līderis
Spilgtā personība
Šī līderības stila mīnuss ir pārlieku lielais enerģiskums, kas cilvēku regulāri uztur saspringtā stāvoklī. Lai varētu atslābināties, ir nepieciešamas "speciālās darbības", piemēram autogēnais treniņš.
Toties "spilgtās personības" līderības stila pluss ir lielais potenciāls. Šo potenciālu papildinot ar ar komandas atbalstu var sasniegt labus rezultātus; komandas uzdevums būtu līdera izvirzīto ideju novešana līdz realizācijai.
Lietderīgais cilvēks
"Lietderīgā cilvēka" tipa līderi raksturo profesionalitāte, zināšanas un loģiskums. Viņš pila organizatora un koordinatora lomu.
Šī līderības stila mīnuss ir konkrētā līdera emocionalitātes trūkums, kas prasa līderim atsevišķi mācīties izrādīt savas emocijas.
Šī stila līderi ir ļoti noderīgi darba organizēšanā ar savu profesionalitāti un zināšanām.
Opozīcijas galva
Opozīcijas galvas tipa līderi raksturo drošsirdība un dzelžaina loģika, balstoties uz kuru šis līderis uzdrīkstas strīdēties.
Būtiskākā informācija par "opozīcijas galvas" līderības stilu:
Šī līderības stila mīnuss - "opozīcijas līderis" var būtiski apgrūtināt vai pat apdraudēt formālā līdera darbu, ar savu patstāvīgo būšanu "pretējā" pusē.
Ieguvums no šī līderības stila - spēja meklēt alternatīvus risinājumus.
Pelēkais kardināls
Būtiskākā informācija par "pelēkā kardināla" līderības stilu:
"Pelēkais kardināls" rada bīstamību savam tiešajam vadītājam (ja viņiem nav labas attiecības) ar savu spēju ietekmēt apkārtējos cilvēkus un dabūt sev vēlamos lēmumus. Tiešajam vadītājam vajadzētu regulāri uzturēt labvēlīgas attiecības ar savu "pelēko kardinālu", lai nepieciešamības gadījumā varētu ietekmēt sev labvēlīgu rezultātu panākšanu.
Cēsu novada pašvaldības vadītāju uzskaitījums
Šajā uzskaitījumā apkopoti Cēsu novada pašvaldības vadītāji. Cēsu novads tika izveidots 2009. gada 1. jūlijā, apvienojot Vaives pagastu un Cēsu pilsētu. 2021. gadā Cēsu novadam pievienoja Amatas, Jaunpiebalgas, Līgatnes, Pārgaujas, Priekuļu un Vecpiebalgas novadus.
Uzskaitījums
{{legend| #EF9D48| Tautas partija |border=1px solid #AAAAAA}} {{legend| #99CC33| Vienotība |border=1px solid #AAAAAA}}
Psoriāze
Psoriāze ir hroniska autoimūna ādas slimība. To mēdz saukt arī par zvīņēdi. Tai ir raksturīgi labi norobežoti, virs ādas nedaudz pacelti iekaisīgi sārti izsitumi, ko klāj sudrabaini balts, viegli nokasāms aplikums, kas atgādina zvīņas. Izsitumus pavada izteikta nieze. Parasti izsitumi lokalizējas uz elkoņu un ceļu locītavām, uz galvas gar matu augšanas līniju, krustu apvidū. Tie var arī izplatīties pa visu ķermeni. Nagi arī var ciest no slimības. Psoriāze bieži komplicējas ar streptokoku infekciju. Slimībā var būt iesaistītas arī locītavas, tādā gadījumā runā par psoriātisko artrītu. Tas var izraisīt smagas kaulu deformācijas un darba nespēju. Atkarībā no gadalaika, kad slimība uzliesmo, izšķir psoriāzes ziemas un vasaras formu.
Slimības ierosinātājs nav zināms. Slimība var attīstīties jebkurā vecumā. Novērojumi liecina, ka slimībai ir zināma ģenētiska uzņēmība, jo ģimenēs, kurās jau kāds ir slims ar psoriāzi, ir nedaudz lielāks saslimšanas risks.
Katram pacientam simptomu smagums ir individuāls. Var būt, ka slimība progresē lēni, ir tikai viens tās uzliesmojums, nākamais seko tikai pēc gadiem desmit. Retos gadījumos notiek spontāna atveseļošanās. Parasti slimība noris viļņveidīgi visu mūžu, tās paasinājumi mijas ar remisijām. Daļai slimnieku izsitumi turas visu laiku vairāk vai mazāk izteikti. Sasniegusi zināmu attīstības līmeni, slimība parasti paliek stabila. Tomēr tā izteikti ietekmē dzīves kvalitāti, izraisot raizes, trauksmi, pasliktinot cilvēka pašpārliecinātību. Smagos gadījumos tā var kļūt par sociālās atstumtības un depresijas cēloni.
Psoriāzi saasina alerģija, stress, smēķēšana, pārmērīga alkohola lietošana, aptaukošanās, daži zāļu preparāti, CIV infekcija. Pie ziemas formas iekaisumu izraisa aukstums, bet pie vasaras formas ultravioletais starojums. Psoriāze var attīstīties uz citu autoimūnu vai smagu slimību fona, piemēram pie vēža. Saskarsmē ar psoriāzes slimnieku nav iespējams saslimt veselam cilvēkam, jo tā nav infekcijas slimība.
Epidemioloģija
Psoriāze skar apmēram 1-3% cilvēku visā pasaulē, kā vīriešus, tā sievietes, tai nav ne etniskās, ne ģeogrāfiskās prevalences. Kaut gan tā var attīstīties jebkurā vecumā, pat jaundzimušajiem bērniem, statistiski izšķir divas vecumgrupas tās sākumam: no 15 līdz 35 gadiem un no 50 līdz 60 gadiem. 30% gadījumu vienā ģimenē slimo vairāki tuvi un attāli radinieki, tādā gadījumā runā par slimības ģimenes formu. Bērnam, kam viens no vecākiem slimo ar psoriāzi, risks saslimt savukārt ir paaugstināts par 5-10%.
Valenti Marins
Valenti Marins (es; Barselona —  Barselona) bija Spānijas šahists.
Biogrāfija
Pēc profesijas advokāts. Bijis viens no vadošajiem Katalonijas šahistiem 20. gadsimta sākumā. Pārstāvējis Spānijas komandu lielākajos komandu šaha turnīros:
Pazīstams arī kā šaha kompozīciju sastādītājs. No 1893. gada līdz sava mūža beigām publicējis aptuveni 260 dažādu žanru šaha uzdevumus. Šaha kompozīciju konkursos izcīnījis 150 godalgas, tajā skaitā 42 pirmās balvas. Savos daudzvilčos bijis tā sauktās Vecvācu skolas sekotājs, kurā radījis savu stilu: figūru spēle no slēpņa, līniju atvēršana galvenajos variantos, atrisinājumi ar figūru upuriem, bet fināla pozīcijās — obligātie pareizie mati.
Uzdevums
'''1. … b5 2. Tс3!''' (~ 3. Zе4 +),
'''1. … с4 2. Tb3! un 1. … d3 2. Txd3 h3 3. Dxf5+! Kxf5 4. Txс5 (Tb5, Td5''') #
Veiksmīgs divu klasisko Semjuela Loida un austriešu problēmista M. Feigla (1871—1930) trīsvilču savietojums.
Čerņavski
Čerņavski ir ciems Istras pagastā, Ludzas novadā. Atrodas 320 km attālumā no Rīgas.
Ciema apkārtnē atrodas Plisūns.
Gleznotāju iela (Rīga)
Gleznotāju iela ir iela Centra rajona Vecrīgā. Kopējais ielas garums ir 130 metri. Sākas krustojumā ar Kalēju ielu un beidzas krustojumā ar Vaļņu ielu.
Agrāk šeit atradušies vairāki nami, pēc 1677. un 1689. gada ugunsgrēka izveidota šī iela. Ielas namos dzīvojuši vairāki krāsotāju cunftes meistari. Līdz 1914. gadam šī bija Māleru iela, vāciskais nosaukums Malerstraße lietots arī vācu okupācijas laikā.
Līdz Otrajam pasaules karam ielā atradušies vairākas darbīcas, veikali un citas iestādes. Mūsdienās - dzīvojamie nami, Gleznotāju ielā 12/14 atrodas viesnīca "Vecrīga".
Ielu savienojumi
Gleznotāju iela ir savienota ar šādām ielām:
Skansena kalns
Skansena kalns ir kalns, kas atrodas Stokholmā, Jūrgordenā. Tas ir Jūrgordenas augstākais punkts, atrodoties 46 metrus virs jūras līmeņa.
Sākotnēji Skansena kalns bija neskartās dabas objekts. 1891. gada pavasarī zemi uz kalna savā īpašumā iegādājās Artūrs Hazēliuss, kurš tur iekārtoja brīvdabas etnogrāfisko muzeju, kurš ieguva tādu pašu nosaukumu kā kalns — Skansens, kas apmeklētājiem bija pieejams jau tā paša gada rudenī. Vēlākos gados tika klāt piepirkta vēl apkārt esošā zeme, paplašinot muzeju. Skansena kalna augstākā celtne ir Briedablika tornis, tā rietumu pakājē atrodas muzeja vecie galvenie ieejas vārti — Hazēliusa vārti, pie kuriem ir Skansena kalnu vilcieniņa stacija, no kuras augšup nonāk Skansena kalna virsotnē. Skansena kalna ziemeļu pakājē atrodas Skones šahtas celtne un Sirišova villa.
Trampa tornis (Ņujorka)
Trampa tornis ir 58 stāvu augsts jauktas izmantošanas debesskrāpis. Tornis atrodas Piektajā avēnijā 725, uz stūra 56. Austrumu ielai Manhatanā, Ņujorkā, ASV. Torni sāka būvēt 1979. gadā, bet tika pabeigts 1983. gada 30. novembrī. Trampa tornis ir 51. augstākā celtne Ņujorkā.
Fejitvila
Fejitvila (en) ir pilsēta ASV, Ārkanzasas štatā. 2020. gadā pilsētā dzīvoja 93 949 iedzīvotāji. Līdz 1829. gadam pilsētas nosaukums bija Vašingtona. 2016. gadā Fejitvila tika atzīta par trešo labāko pilsētu ASV, kur dzīvot. Pilsētā atrodas Ārkanzasas Universitāte, kas ir lielākā universitāte štatā.
Cilvēki
Fejitvilā ir dzimuši vai dzīvojuši:
Vasiļs Ivančuks
Vasiļs Ivančuks (uk; dzimis, Kopičincos) ir Ukrainas starptautiskais lielmeistars šahā (1988).
Biogrāfija
Šahu iemācījies spēlēt 10 gadu vecumā. 1985. gadā izcīnījis 2. vietu PSRS junioru šaha čempionātā Jūrmalā. Tajā pašā gadā dalījis 2.-4. vietu Ukrainas šaha čempionātā. 1986. gadā uzvarējis PSRS jauno meistaru šaha čempionātā Tallinā. Beidzis Ļvivas Valsts fiziskās kultūras institūtu. Kopš 1980. gadu beigām ar panākumiem piedalās starptautiskajos šaha turnīros. Prestižā Linaresas (Spānija) starptautiskā šaha turnīra trīskārtējs uzvarētājs (1989, 1991, 1995).
Piedalījies Pasaules šaha čempiona nosaukuma izcīņas ciklos. 1990. gadā kopā ar Borisu Gelfandu uzvarējis starpzonu turnīrā Manilā. Tomēr 1992. gadā pretendentu mačos zaudējis Arturam Jusupovam ar 4½:5½. Vislielāko panākumu guvis Pasaules čempionātā pēc izslēgšanas sistēmas, kas 2001.-2002. gadā notika Maskavā, kur ticis līdz finālam, kurā cietis sāpīgu zaudējumu pret savu tautieti Ruslanu Ponomarjovu ar 2½:4½.
2004. gadā uzvarējis Eiropas individuālajā šaha čempionātā. 2007. gadā Maskavā uzvarējis Pasaules šaha ātrspēles čempionātā. 2011. gadā kļuvis par vienu no Pasaules kausa izcīņas uzvarētāju. 2013. gada februārī Jūrmalā ierindojies 3. vietā Vladimira Petrova memoriālā. 2013. gadā Londonas pretendentu turnīrā cīnījies neveiksmīgi, paliekot priekšpēdējā vietā, tomēr uzvara pēdējā kārtā pret Vladimiru Kramņiku liegusi pēdējam kļūt par turnīra uzvarētāju.
2014. gada marta beigās Rīgā piedalījies Latvijas dzelzceļa organizētajā starptautiskajā ātrā šaha turnīrā "Latvian Railway Open", kurā spēcīgā lielmeistaru konkurencē pārliecinoši uzvarējis, iegūstot 13 punktus no 14 iespējamajiem. 2015. gada marta sākumā Jūrmalā piedalījies starptautiskajā ātrā šaha turnīrā "Vladimira Petrova memoriāls", kur spēcīgā lielmeistaru konkurencē pārliecinoši uzvarējis, iegūstot 9 punktus no 11 iespējamajiem. 2016. gada decembrī Dohā uzvarējis Pasaules čempionātā ātrajā šahā. 2017. gadā Tbilisi iekļuvis Pasaules kausa šahā ceturtdaļfinālā, kurā piekāpies nākamajam turnīra uzvarētājam Levonam Aronjanam.
No 1993. līdz 2000. gadam bijis precējies ar Krievijas lielmeistari Alisu Gaļļamovu. Par panākumiem šahā apbalvots ar vairākiem Ukrainas valsts apbalvojumiem: Jaroslava Gudrā ordeni (IV pakāpe - 2011, V pakāpe - 2009), ordeni «Par nopelniem» (II pakāpe - 2002, I pakāpe - 2004).
Ketamīns
Ketamīns ir viela, ko izmanto cilvēku un veterinārajā medicīnā. Ketamīns tiek izmantots kā narkozes līdzeklis, tomēr cilvēki to izmanto arī kā apreibinošu vielu — halucinogēnu ar disociatīvu iedarbību. Ketamīnu pirmoreiz sintezēja 1962. gadā, meklējot daudz drošāku vielu un alternatīvu fenciklidīnam.
Ketamīns ir iekļauts Pasaules Veselības organizācijas pamatmedikamentu sarakstā.
Etimoloģija
Ketamīna medikamenti tiek izplatīti ar dažādiem nosaukumiem, visbiežāk Kalipsol, Ketaject, Ketalar, Ketanest, Ketaset, Ketolar un Vetalar. Kā ielu narkotikai ketamīnam var būt arī dažādi slenga nosaukumi, tai skaitā Ket, Special K, Kitties, K2, Vitamin K.
Pielietojums izklaidējošos nolūkos
Pārsvarā ketamīns patvaļīgi tiek lietots kā meditatīvs līdzeklis, psihoterapijas aģents, bet ketamīnu mēdz izmantot arī aktīvai izklaidei naktsklubos un dažādās izklaides vietās. Ketamīns tiek izplatīts šķīduma un pulvera formā. To parasti lieto ievadot organismā intramuskulāri (injicējot) vai intranazāli (šņaucot). Vidējā ketamīna deva svārstās no 10 mg līdz 350 mg un ir atkarīga no cilvēka ķermeņa svara un ievadīšanas veida.
Vielu izklaidējošos nolūkos paraksti lieto, lai gūtu šādus efektus: eiforija, halucinācijas, ārpusķermeņa pieredze, analgēzija, spēcīga depersonalizācija un derealizācija. Apkārtējā pasaule sadalās fragmentos, lietotājs vairs neizjūt savu ķermeni, zaudē uztveri par realitāti un apkārtējo vidi. Prāts atdalās no ķermeņa, saplūst ar vīzijām un apkārtējo pasauli, tiek zaudēta/mainīta arī laika uztvere. Ketamīna izraisītais apziņas stāvoklis tiek saukts par K-hole.
Jūrnieku iela (Rīga)
Jūrnieku iela ir iela Kurzemes rajona Bolderājā, Rīgā. Kopējais ielas garums ir 131 metrs. Sākas krustojumā ar Lielo ielu un beidzas krustojumā ar Miglas ielu.
Pūņas
Pūņas ir ciems Talsu novada Valdgales pagastā, pagasta centrs. Izvietojies pie autoceļa P125 13 km no novada centra Talsos un 130 km no Rīgas.
Apdzīvotā vieta izveidojusies pēckara gados netālu no bijušās Pūņu muižas (Puhnien) centra (tagadējās Vecpūņas) kā padomju saimniecības «Valdgale» centrs. Pūņās atrodas pagasta pārvalde, pamatskola, Valdgales tautas nams, bibliotēka, ģimenes ārsta prakse, vairāki veikali.
Iedzīvotāju skaita izmaiņas
Esošajās robežās, pēc CSP un OSP datiem.
Vikipēdija erzju valodā
Vikipēdija erzju valodā ir bezmaksas Tīmekļa enciklopēdijas Vikipēdijas erzju valodas versija.
Statistika
Erzju valodas versija izveidota, un 2020. gada maijā tās apjoms bija ap 6000 rakstu. Pēc rakstu skaita 2020. gada maijā tā ieņēma 172. vietu starp visām Vikipēdijas valodu versijām. Šajā laikā tai bija 3 administratori un 27 aktīvie lietotāji (tādi, kas pēdējā mēneša laikā veikuši kādu izmaiņu). Enciklopēdijas dziļums (aptuvens un formāls kvalitātes novērtējums) — 27,32. Salīdzināšanai, latviešu Vikipēdijai šie skaitļi tobrīd bija 101 394 rakstu, 13 administratoru, 302 aktīvi lietotāji un dziļums 73,15.
Vēsture
Par projekta iniciatoru 2007. gada jūlijā kļuva Maskavas students Andrejs Surikovs (Sura), Vikipēdijas krieviskās versijas dalībnieks. Iniciatīvas grupai pievienojās arī amerikāņu valodnieks Džeks Rūters (Rueter), kurš mācīja erzju valodu Somijā, žurnālists no Sanktpēterburgas Andrejs Petrovs (Erzianj jurnalist) un Uļjanovskas programmatūras inženieris Mihails Stepčenko. .
2008. gada 19. februārī Vikipēdijas valodu komiteja atzina inkubatorā aizsākto erzju Vikipēdiju par veiksmīgu projektu, apstiprinot tā gatavību un atbilstību noteiktajām prasībām. Pēc tam dažus mēnešus eksperti sagatavoja platformu informācijas pārcelšanai no inkubatora un pārbaudīja rakstu autentiskumu. 2008. gada 26. maijā projekts oficiāli tika atklāts un visas lapas, kas iepriekš bija izveidotas Vikiinkubatorā, tika automātiski pārsūtītas turp. Jāatzīmē, ka tajā pašā dienā tika izveidotas Vikipēdijas sadaļa tuvu radnieciskajā mokšu valodā.
Timotiņi
Timotiņi (la) ir augu ģints graudzāļu dzimtā. Ģints ir sastopama ir Eiropā, Āzijā un Ziemeļāfrikā, viena suga (Phleum alpinum) arī Ziemeļamerikā un Dienvidamerikā.
Vikipēdija erzju valodā
Vēsture
Pirmajos sešos mēnešos par erzju sadaļas administratoriem izraudzīja dalībniekus Sura, Rueter un Erzianj jurnalist. Pēdējie divi joprojām ir starp aktīvākajiem erzju Vikipēdijas dalībniekiem. Pirmais 2018. gadā beidzis aktivitāti projektā.
2015. gada 16. maijā rakstu skaits erzju sadaļā pārsniedza 2000, 2017. gada 11. oktobrī tajā tika uzrakstīts 4000. raksts. Tomēr, pēc sekcijas dalībnieka Iļjas Vsjoravnova teiktā: "Ļoti pietrūkst cilvēkresursu. Visa sadaļa turas uz dažu cilvēku darba. (...) Šķiet, ka erzjiem pašlaik pietrūkst apvienošanās, pat Tīmekļa projektu atbalstē."
Skatījumi
Neskaitot tehniskās lapas, skatītākie raksti pēdējā mēnesī līdz 2020. gada 6. maijam bija: Angļu valoda, Pļava, ASV, Erzju valoda un 1913. gads. Vairums no šiem rakstiem ir visai īsi.
Timotiņi
Sugas
Timotiņu ģintī ir akceptētas šādas sugas un dabiski sastopami hibrīdi:
Vikipēdija erzju valodā
Skatījumi
2020. gada aprīlī no 172 tūkstošiem erzju Vikipēdijas skatījumu 57 tūkstoši nāca no Lielbritānijas un 24 tūkstoši — no ASV, tālākajās vietās ierindojās Vācija (21 tūkstotis) un Krievija (10 tūkstoši).
Puškina licejs
Rīgas Puškina licejs ir skola Rīgā, kurā mācības notiek no 1. līdz 12. klasei. Tā atrodas Sarkandaugavas ielā 22, Sarkandaugavā.
Izglītības programmas
2018. gadā skolā tiek īstenota pamatizglītības mazākumtautību programma (21011121), vispārējās vidējās izglītības humanitārā un sociālā virziena programma, cilvēkzinības un vispārējās vidējās izglītības matemātikas, dabaszinību un tehnikas virziena programma.
Vēsture
Puškina licejs ir atklāts 1989. gadā, tajā darbojas muzejs „Puškins un Baltija”. Latvijas skolu reformas gaitā 2009. gadā Puškina licejam pievienoja Rīgas Sarkandaugavas sākumskolu.
Mazsalacas novada pašvaldības vadītāju uzskaitījums
Šajā uzskaitījumā apkopoti Mazsalacas novada pašvaldības vadītāji. Mazsalacas novads tika izveidots 2009. gada 1. jūlijā, apvienojot Mazsalacas, Ramatas, Sēļu, Skaņkalnes pagastus un Mazsalacas pilsētu.
Uzskaitījums
{{legend| gold| Salaca |border=1px solid #AAAAAA}} {{legend| yellow| Mazsalacas novadam|border=1px solid #AAAAAA}}
Jūrnieku iela
Jūrnieku iela var būt:
Makšķerēšana 1900. gada vasaras olimpiskajās spēlēs
Makšķerēšana tika aizvadīta sešās grupās, katrā no tām startēja 100 makšķernieki. Svētdienas rītā (5. augustā) notika "ārzemnieku" sacensības. Svētdienas pēcpusdienā un pirmdien (6. augustā) tika aizvadītas divas grupu sacensības makšķerniekiem, kas nebija Parīzes iedzīvotāji. Otrdien (7. augustā) bija vietējo, Parīzes iedzīvotāju, sacensības. Katras grupas pirmie 10 labākie rezultātu ieguvēji kvalificējās "concours d'honneur" (finālam), kas tika aizvadīts trešdien (8. augustā).
Rezultāti (1800 franku balva: 200 lielākajām zivīm un 100 franku, kas jāsadala starp pirmajiem desmit makšķerniekiem, kuriem ir visvairāk nomakšķerētas zivis):
Finālā "concours d'honneur" sacentās 57 makšķernieki. Kopumā viņi noķēra 881 zivis un ieguva 3000 frankus. Lielāko zivi šajās sacensībās izmakšķerēja franču makšķernieks Elijs Lezērs. Viņam par šo sasniegumu kausu pasniedza Francijas prezidents Emils Lubē.
Tingenes forts
Tingenes forts (, fr, de), saukts arī Trīs ozolzīles (, fr, de) ir 18. gadsimta nocietinājums Luksemburgas galvaspilsētā Luksemburgā.
Nosaukums radies no trīs torņu smailēm, kas veidoti ozolzīles formā. Tingenes forts ir lielāku aizsardzības būvju atliekas, jo lielākā daļa no Luksemburgas aizsardzības būvēm tika nojaukta pēc 1867. gada Londonas līguma noteikumiem, ko noslēdza pēc Austrijas—Prūsijas kara un Luksemburgas krīzes. Nocietinājumi restaurēti 20. gadsimta deviņdesmitajos gados līdz ar mūsdienu mākslas muzeja Mudam izveidi. 2012. gadā Tingenes fortā atklāja Trīs ozolzīļu muzeju (Musée Dräi Eechelen), kas veltīts Luksemburgas vēsturei no 1443. līdz 1903. gadam.
Ilgvars Grieziņš
Ilgvars Grieziņš (dzimis, miris ) bija viens no 1991. gada janvāra barikāžu laika upuriem.
Dzīvesgājums
Dzimis 1937. gada 7. novembrī Grobiņas pilsētā, kur arī beidzis pamatskolu. Pašmācības ceļā apguva ģitāras, akordeona un klavieru spēli, kā brīvklausītājs apmeklēja nodarbības Latvijas Mākslas akadēmijā. Bija precējies, dēls Aldis. Strādāja Tukuma kultūras namā par noformētāju, pēc tam pārcēlās uz Rīgu un sāka strādāt medicīniskās aparatūras firmā. Patstāvīgi mācījās angļu valodu, gatavojās doties pie radiniekiem uz Austrāliju. 1991. gada 21. janvāra pievakarē, nākamajā dienā pēc Rīgas OMON uzbrukuma Latvijas Republikas Iekšlietu ministrijas ēkai, Ilgvars Grieziņš devās uz Vecrīgu, lai pieteiktos par brīvprātīgo tulku ārvalstu medijiem. Gāja bojā nelaimes gadījumā barikāžu celtniecības laikā pie Saeimas nama.
Apglabāts Kocēnu kapos. Trokšņu ielā Vecrīgā uzlikta plāksne viņa piemiņai.
Apbalvojums
2010. gadā par sevišķiem nopelniem Latvijas valsts neatkarības aizstāvēšanā Ilgvaru Grieziņu pēc nāves apbalvoja ar Viestura ordeni un atzina par Viestura ordeņa lielkrusta komandieri. Valsts prezidents Valdis Zatlers ordeni nodeva glabāšanā viņa māsai Brigitai A.
Ziepjusaknes
Ziepjusaknes (la) ir neļķu dzimtas augu ģints. Tās dabiskais izplatības areāls ir no Eiropas līdz Vidusāzijai un Pakistānai, kā arī ziemeļrietumu Āfrikā, taču sugas ir izplatījušās arī citur pasaulē.
Sugas
Atkarībā no informācijas avota, ģintī ir klasificētas 30 līdz 40 sugas. Royal Botanic Gardens šajā ģintī klasificē šādas sugas:
Vilhelms Lecis
Vilhelms Lecis (dzimis, miris ) bija Rīgas pilsētas darbaļaužu deputātu padomes izpildkomitejas priekšsēdētājs laikā no 1952. līdz 1957. gadam.
Červonka (Aizkalnes pagasts)
Červonka ir ciems Aizkalnes pagastā, Preiļu novadā. Atrodas 225 km attālumā no Rīgas.
Ciema apkārtnē atrodas Pelēču ezers.
Edgars Apinis
Edgars Apinis (dzimis Rīgā, miris  Rīgā) bija Latvijas Komunistiskās (lielinieku) partijas un Latvijas PSR valsts darbinieks.
Dzīves gājums
Rīgā. Latvijas SPR laikā 1919. gadā kļuva par Latvijas Komunistiskās (lielinieku) partijas biedru. Laikā no 1919. līdz 1926. gadam bija politdarbinieks un komandieris Sarkanajā armijā. No 1926. līdz 1941. gadam darbojās Vissavienības Komunistiskās (boļševiku) partijas (VK(b)P) aparātā.
Otrā pasaules kara laikā pēc Latvijas okupācijas Apinis Latvijas Komunistiskā partijas (LKP) Valkas apriņķa komitejas sekretārs (1941), vēlāk politdarbinieks Sarkanajā armijā. Pēc kara beigām no 1945. līdz 1951. gadam bija LKP Rīgas pilsētas komitejas sekretārs, pēc tam Rīgas pilsētas izpildkomitejas priekšsēdētājs līdz 1952. gadam. No 1952. līdz 1956. gadam pildīja LKP Rīgas pilsētas komitejas pirmā sekretāra amata pienākumus. No 1955. līdz 1957. gadam Latvijas PSR Augstākās Padomes priekšsēdētājs.
Miris Rīgā.
Timotijs Olifents
Timotijs Deivids Olifents (en, dzimis ) ir amerikāņu aktieris.
Savu karjeru sācis kā teātra aktieris. Savu kino karjeru sācis, visbiežāk atveidojot ļaundarus, filmās "Kliedziens 2" (1997), Go (1999), "Nozust 60 sekundēs" (Gone in 60 Seconds, 2000), "Pats par sevi" (A Man Apart, 2003) un "Kaimiņu meitene" (The Girl Next Door, 2004). Kļuvis atpazīstams, piedaloties HBO seriālā "Dedvuda" (2004–2006) un tā turpinājumā, filmā "Dedvuda" (2019). Attēlojis galvenās lomas tādās filmās kā "Ķert un atlaist" (Catch and Release, 2006), "Slepkava" (Hitman, 2007), "Ideālā izglābšanās" (2009) un The Crazies (2010). Attēlojis galveno ļaundari filmā "Cietais rieksts 4" (2007).
Par lomu seriālā Justified (2010–2015) Olifents nominēts Emmy balvai 2011. gadā. Pēc seriāla noslēguma piedalījies filmās "Mātes diena" (2016), "Snoudens" (2016), "Reiz Holivudā" (2019) un "Amsterdama" (2022). Attēlojis arī nelielas lomas seriālos "Ofiss" (2010), The Mindy Project (2013), The Grinder (2017–2019), par ko saņēmis Kritiķu izvēles televīzijas balvu, The Good Place (2020), "Iegrožo savu aizrautību" (2020) un The Mandalorian (2020). Piedalījies seriāla "Fārgo" (2020) ceturtajā sezonā.
Ramons Rejs Ardids
Ramons Rejs Ardids (es; Saragosa —  Saragosa) bija Spānijas šahists un psihiatrs.
Biogrāfija
Pēc izglītības bijis psihiatrs. Kopš 1945. gada bijis Saragosas psihiatriskās slimnīcas direktors, bet no 1966. gada Medicīnas fakultātes profesors Saragosas universitātē. Viens no pirmajiem tulkojis Zigmunda Freida darbus spāņu valodā.
20. gadsimta pirmajā pusē bijis viens no vadošajiem Spānijas šahistiem. Pārstāvējis Spāniju 1924. gada neoficiālajā šaha olimpiādē. No 1929. līdz 1942. gadam bijis Spānijas šaha čempions. Titulu ieguvis 1929. gadā turnīrā Barselonā, pēc tam to aizstāvējis mačos pret dažādiem pretendentiem (1929, 1933, 1935, 1942), bet 1943. gadā zaudējis mačā par Spānijas šaha čempiona nosaukumu. Starptautiskajos šaha turnīros bijis otrais 1934. gadā Barselonā (aiz Andora Lilientāla) un dalījis 1. vietu tradicionālajā Hastingsas jaungada šaha festivāla blakusturnīrā 1936. gadā. 1944. gadā zaudējis treniņmaču toreizējam Pasaules šaha čempionam Aleksandram Aļehinam ar 1½:2½ (+0, =3, –1). 1946. gadā uzvarējis šaha turnīrā Madridē. Vēlākajos gados dēļ lielās aizņemtības pamatdarbā šaha turnīros piedalījies reti.
Fortsmita
Fortsmita (en) ir pilsēta ASV, Ārkanzasas štatā. 2020. gadā pilsētā dzīvoja 89 142 iedzīvotāji. Pilsēta atrodas pie Oklahomas štata robežas, Ārkanzasas upes krastos.
Cilvēki
Fortsmitā dzimuši:
Li Dzunvei
Li Dzunvei (dzimis ) ir ķīniešu tautības Malaizijas badmintona spēlētājs.
Bijis Pasaules ranga līderis vienspēlēs 199 nedēļas pēc kārtas no 2008. gada augusta līdz 2012. gada jūnijam. Viņš kļuva par trešo Malaizijas sportistu, kas guvis šādu panākumu pēc Rašida Siseka un Roslina Hašima, un ir pirmais no Malaizijas, kas ranga līdera statusā bijis ilgāk nekā gadu.
Kašgaras prefektūra
Kašgaras prefektūra (, Kāshí Dìqū;, Qeshqer Wilayiti) ir viena no Ķīnas Tautas Republikas Siņdzjanas Uiguru autonomā reģiona prefektūrām. Izvietojusies reģiona rietumos, robežojas ziemeļos ar Kizilsū Kirgīzu autonomo prefektūru, ziemeļaustrumos — ar Aksu prefektūru, austrumos — ar Hotenas prefektūru, dienvidos — ar Pakistānu un rietumos — ar Tadžikistānu un Afganistānu. Aizņem lielu daļu līdzenumu oāzu Tarimas ieplakas rietumdaļā Kašgaras un Jarkantas lejtecēs, kā arī ievērojamus Kuņluņa, Karakoruma un Pamira augstkalnu apgabalus prefektūras dienvidos un rietumos. Prefektūras centrs un lielākā pilsēta ir Kašgara, administratīvi to veido viens pilsētas apriņķis, 10 apriņķi un viens autonomais apriņķis — Taškorganas Tadžiku autonomais apriņķis. Pēc nacionālā sastāva lielākā daļa ir uiguri (89,3%), kā arī ķīnieši haņi (9,1%) un «tadžiki» (pamirieši — 1%). Tā ir prefektūra ar vislielāko uiguru īpatsvaru un Kašgara neformāli tiek dēvēta par «uiguru galvaspilsētu».
Li Dzunvei
Četras reizes piedalījies olimpiskajās spēlēs. 2008. gadā Pekinā, 2012. gadā Londonā un 2016. gadā Riodežaneiro vienspēļu turnīrā izcīnījis sudraba medaļu. Viņš kļuva par sesto Malaizijas sportistu, kas olimpiskajās spēlēs izcīnījis medaļu. Pašlaik ir medaļām bagātākais Malaizijas sportists olimpisko spēļu vēsturē. Ar panākumiem startējis arī Pasaules čempionātā, Āzijas spēlēs, Nāciju Sadraudzības spēlēs.
2014. gada oktobrī tika paziņots, ka kāds no vadošajiem Malaizijas badmintona spēlētājiem bijušas pozitīvas dopinga analīzes. Sportista vārds netika nosaukts, tomēr tika uzskatīts, ka tas ir Li. 2014. gada novembrī Badmintona pasaules federācija apstiprināja, ka Li ir atstādināts no sacensībām uz laiku par antidopinga noteikumu pārkāpumu.
Frederiks Storms
Frederiks Storms (dk, dzimis ) ir Dānijas hokejists, spēlē uzbrucēja pozīcijā. Pašlaik (2021) Storms pārstāv Vācijas hokeja līgas komandu ERC Ingolstadt.
Dānijas hokeja izlases sastāvā piedalījies deviņos Pasaules čempionātos.
Islandes karognesēji olimpiskajās spēlēs
Šajā uzskaitījumā apkopoti Islandes pārstāvji un sportisti, kas olimpisko spēļu oficiālajās ceremonijās nesuši valsts karogu.
2015.—2016. gada NBA sezona
2015.—2016. gada Nacionālās basketbola asociācijas sezona bija 70. NBA sezona.
Par NBA čempioniem pirmo reizi kluba vēsturē kļuva Klīvlendas "Cavaliers", kas ar 4—3 finālsērijā uzvarēja Goldensteitas "Warriors". Par finālsērijas vērtīgāko spēlētāju tika atzīts "Cavaliers" spēlētājs Lebrons Džeimss. Stefens Karijs ("Warriors") bija sezonas rezultatīvākais un sezonas vērtīgākais spēlētājs.
2015. gada NBA drafts notika Barclays Center Bruklinā, Ņujorkā. Ar pirmo numuru Minesotas "Timberwolves" izraudzījās Karlu Entoniju Taunsu. 65. NBA Visu zvaigžņu spēle notika Air Canada Centre arēnā Toronto, Kanādā,.
Šajā sezonā Ņujorkas "Knicks" sastāvā NBA debitēja Latvijas basketbolists Kristaps Porziņģis.
Pēc konferences
Piezīmes
StarCraft
StarCraft ir Blizzard Entertainment reāllaika stratēģijas datorspēle un Starcraft sērijas pirmā daļa. Tā tika izdota Microsoft Windows. Līdz 2009. gada februārim visā pasaulē ir tikuši pārdoti 11 miljoni spēles kopiju, tādējādi tā ir viena no visu laiku pārdotākajām spēlēm personāldatoriem. Spēles darbība notiek 26. gadsimtā. Daudzi šīs industrijas žurnālisti StarCraft ir slavējuši kā vienu no visu laiku labākajām un svarīgākajām datorspēlēm.
Spēles kampaņas darbība norisinās tālā nākotnē, 26. gadsimtā, kad par vietu zem Saules savā starpā cīnās 3 rases: zemieši (cilvēki, kas izraidīti no Zemes un nu ir plašāk pazīstami ar savu spēju pielāgoties jebkādiem apstākļiem), zergi (kukaiņiem līdzīgi naidīgi citplanētieši, kas ir gluži kā apmāti ar ideālas dzīvības formas izveidi, asimilējot visu dzīvo, kas pagadās tiem ceļā) un protosi (cilvēkveidīga suga, kas ar savām psihokinētiskajām spējām cenšas saglābt savu civilizāciju).
FK Saned (sievietes)
Sanedo sporto klubas (VšĮ Saned; Sporto klubas Saned; Saned) ir Lietuvas futbola komanda no Jonišķu pilsētas.
StarCraft
Sižets
StarCraft sižetu iespējams iepazīt izlasot spēles instrukciju, noskatoties instruktāžu pirms katras misijas un datoranimētu filmu fragmentus spēles laikā. Spēle ir sadalīta 3 daļās, kur katrā daļā spēlētājam ir dota iespēja vadīt kādu no trīs rasēm. Pirmajā spēles daļā spēlētājs un viņa vadītais varonis, Džims Reinors (Jim Raynor), cenšas nodrošināt Mar Sara kolonijas pastāvēšanu, neskatoties uz to, ka citplanētieši zergi uzbrūk citām zemiešu pasaulēm. Pēc tam, kad Konfederācija apcietina Reinoru par tās īpašuma iznīcināšanu, neskatoties uz to, ka ēkas bija inficējuši zergi, spēlētājs vada Arkturusu Mengsku (Arcturus Mengsk) un "Korhālas dēlus", kas Visumā pazīstami kā dumpinieki, kas naidīgi noskaņoti pret Konfederāciju. Reinors, kuru atbrīvoja Mengska grupējums tam pievienojas, sadarbojoties ar dumpiniekiem. Pēc tam, kad dumpinieku vadonis ir piespiedis konfederātu ģenerāli Hercogu Edmundu (Edmund Duke) apvienot spēkus, Mengsks upurē savu padomnieci Sāru Keriganu un, lai nodrošinātu Konfederācijas iznīcināšanu, pielieto uz Mar Saras atrasto, Konfederācijai piederošo tehnoloģiju, lai ievilinātu zergus tās galvaspilsētā Tarsonis. Reinoru sanikno Mengska patiesie mērķi un viņš dezertē, līdzi ņemot mazu daļu Mar Saras agrākās armijas. Mengsks reorganizē zemiešu populācijas atliekas, izveidojot Zemiešu Valdījumu, pats sevi kronējot par imperatoru.
FK Saned (sievietes)
Sieviešu komanda tika izveidota 2021. un iekļuva augstākajā līgā. Šobrīd spēlē Lietuvas sieviešu futbola A līgas čempionātā.
Sastāvs 2022
! colspan="9" bgcolor="#B0D3FB" align="left" |
Sojuz MS-03
Sojuz MS-03 (ru) bija Krievijas kosmosa kuģis apkalpes nogādāšanai uz Starptautisko kosmisko staciju (SKS). Orbītā palaists 2016. gada novembrī; uz zemes atgriezās 2017. gada jūnijā.
Apkalpe
Kuģa Sojuz MS-03 apkalpe augšupceļā un lejupceļā:
Dublējošā apkalpe:
Lidojuma gaita
Sojuz MS-03 tika palaists 20:20:13 UTC ar nesējraķeti Sojuz-FG no Baikonuras kosmodroma 1. starta laukuma 5. palaišanas iekārtas.
Saslēgšanās ar staciju notika 19. novembrī 21:58 UTC pie Rassvet moduļa. Tuvošanās un saslēgšanās notika automātiskā režīmā.
No stacijas Sojuz MS-03 atvienojās 10:47 UTC. Zemi nolaižamais aparāts sasniedza 14:10 UTC, 147 km uz dienvidaustrumiem no Žezkazghanas, Kazahstānā. Lidojuma ilgums — 196 dienas 17 stundas 49 minūtes.
Bērtulis Pizičs
Bērtulis Pizičs (dzimis Viļānu pagasta Brokos) ir latviešu aktieris.
Filmējies filmās "Šauj manā vietā", "Mans draugs — nenopietns cilvēks", "Liktenim spītējot", "Nepabeigtās vakariņas", "Trīs minūšu lidojums", "Novēli man lidojumam nelabvēlīgu laiku", "Salavecīša personiskā dzīve", "Šāviens mežā", "Svešās kaislības", "Aizaugušā grāvī viegli krist", "Zīlēšana uz jēra lāpstiņas", "Cilvēka bērns" un "Drosme nogalināt", kā arī seriālos "Ilgais ceļš kāpās" un "Likteņa līdumnieki".
Ancveriņi 1
Ancveriņi 1, arī Pirmie Ancveireņi, ir ciems Preiļu novada Aglonas pagastā. Izvietojies pagasta centrālajā daļā 32 km no novada centra Preiļiem, 5 km no pagasta centra Aglonas un 239 km no Rīgas.
Apdzīvotā vieta izvietojusies nomaļus no autoceļa V762, Ciriša ūdenskrātuves krastā, kur atrodas atpūtas komplekss "Krastmala".
Pirms 2009. gadā noslēgtās administratīvi teritoriālās reformas atradās Preiļu rajonā.
Parastā skaldlapīte
Parastā skaldlapīte (Schizophyllum commune) ir Latvijā ļoti bieža maza skaldlapīšu ģints sēne, kuras augļķermeņi pēc apstrādes ir ēdami, taču koksnainuma dēļ ar citām sēnēm bagātos reģionos pārtikā tiek lietoti reti.
Sēnei ir diezgan daudz īpatnību, kas attiecas uz tās dzimumvairošanos, lapiņu noslēgšanās sistēmu, ārstnieciskajām īpašībām un spēju augt dažādās vietās, ieskaitot cilvēka organisma iekšieni, tāpēc tā izsauc paaugstinātu zinātnieku un mediķu uzmanību. Tā ir arī viena no pasaulē izplatītākajām makroskopisko sēņu sugām. Tās genoms tika pilnībā izpētīts 2010. gadā, un tā bija starp pirmajiem organismiem, kas tika šādi izpētīta.
Kominoto
Kominoto (en, mt) ir sala Maltas arhipelāgā, apmēram 100 metrus uz rietumiem no Komino salas. Starp salām atrodas t.s. Zilā lagūna, kas ir populāra tūristu vidū. Tajā ir smilšainas pludmales, bet lagūnas dzidrais ūdens un faunas bagātība rada lieliskus apstākļus niršanai un snorkelēšanai.
Parastā skaldlapīte
Taksonomija
Pastāv viedoklis, ka šī suga patiesībā ir sugu komplekss, kuras ir tik tuvas, ka ārēji nav atšķiramas. Taču šādas aizdomas tiek izteiktas par ļoti daudzām sugām, un Reipera pētījumi 20. gadsimtā parādīja, ka dažādos kontinentos ievāktie īpatņi veido auglīgus savstarpējus pēcnācējus, kas liecina par to piederību vienai sugai.
Ģints nosaukumu gan latīniski, gan latviski devusi lapiņu šķeltā šķautne.
Augšanas apstākļi
Saprotrofa sēne, visbiežāk aug uz atmirušas lapu koku koksnes, taču spēj augt arī uz skuju kokiem un salmiem, nodeguļiem un čiekuriem, attīstīties uz dzīvas koksnes (parasti vertikālās rindās) vai citiem dzīviem organismiem. Aug parasti ārpus mežiem atklātās saulainās vietās, nereti pilsētās, spēj būt daudzgadīga, tāpēc atrodama visu gadu. Parasti grupās, reizēm ar saaugušām cepurītēm. Veido baltu, lēni attīstošos koksnes puvi, noārdot koksnē esošo lignīnu. Latvijas klimatā parastais jauno augļķermeņu veidošanās laiks no jūlija līdz oktobrim.
Bieži sastopama visā pasaulē, izņemot Antarktīdu.
Spēj būt mikoparazīts, iznīcinot citu sēņu hifas, tādējādi tikušas izteiktas cerības, ka skaldlapīti varētu izmantot pret sēnītēm — augu parazītiem.
Vairošanās
Parastajai skaldlapītei ir 23 328 atšķirīgi dzimumi, kurus tehniski pareizāk saukt par pārošanās veidiem. Jebkura dzimuma indivīdi ir saderīgi pārošanai ar visiem, izņemot viņu dzimumu. Tomēr ir divi ģenētiskie lokusi, kas nosaka pārošanās veidu, lokuss A ar 288 alēlēm un B lokuss ar 81 alēlēm. Sēņu pāris būs auglīgs tikai tad, ja tiem būs atšķirīgas gan A, gan B alēles; tas ir, katrs dzimums var veidot auglīgus pārus ar 22 960 citiem. Vēlāki avoti nosauc arī lielākus skaitļus (ap 28 000).
Barības vērtība
Vairumā valstu tiek uzskatīta par neēdamu sīkstuma dēļ, taču tropiskajās zemēs nereti tiek lietota pārtikā, tai skaitā Meksikas dienvidu un Indijas austrumu rajonu tirgos tā ir viena no visbiežāk pārdotajām sēnēm. Pētnieki skaidro to ar gaļīgo sēņu ātro bojāšanos karstā klimatā, kamēr sīkstās skaldlapītes ir viegli nogādājamas pārdošanai. Žāvētas tās var saglabāties desmitiem gadu un samitrinātas atkal sākt ražot sporas. Valstīs, kur tās lieto pārtikā, tās vāra zupās, sautē vai košļā kā gumiju.
Dienvidaustrumu Āzijā tiek audzēta pārtikai.
Medicīniskās īpašības
Sēne piesaistījusi farmakoloģijas uzmanību. No parastās skaldlapītes augļķermeņiem iegūts bioloģiski aktīvs polisaharīds shizofilāns, kuram piemīt pretaudzēju, antimikrobu, pretiekaisuma un antivīrusu iedarbība. Šobrīd ar shizofilānu ir izveidoti preparāti, kuri palīdz ārstēt piena dziedzeru slimības, vēzi, kā arī tas iekļauts pretiekaisuma līdzekļu sastāvā.
Ir izveidoti saules aizsargkrēmi, kuri satur shizofilānu, kā arī preparāti cīņai pret hronisku nogurumu.
Ķīnā un Japānā sēne tiek lietota tautas medicīnā dažādiem mērķiem.
Veselības apdraudējums
Skaldlapītes spēja pielāgoties videi novedusi pie tās spējas augt arī novājinātā cilvēka organismā ar imūndeficītu, tāpat kā citos siltasiņu dzīvniekos (ir fiksēta inficēšanās ar parasto skaldlapīti suņiem un roņiem). Vairāk nekā pusē novēroto gadījumu, kad cilvēku spējušas inficēt bazīdijsēnes, tā bijusi tieši parastā skaldlapīte. Daudzos gadījumos patogēno sugu gan nav izdevies precīzi noteikt, jo šādos apstākļos sēnes parasti neveido sporas, un bieži iekšķīgu sēnīšsaslimšanu arī neizdodas diagnosticēt. Parastais saslimšanas veids bija bronhu vai plaušu mikoze, bet ir fiksēts arī smadzeņu abscess. Īpaši apdraudēti ir bērni; vienā gadījumā sēnei pat bija izdevies sākt veidot augļķermeņus deguna blakusdobumos. Drošības pēc šo neindīgo sēni iesaka uzglabāt bērniem nepieejamās vietās, kur tie nevarētu ieelpot sporas.
Maldināšana: Latvijas gadījums
„Maldināšana: Latvijas gadījums” (fi) ir Jumavas 2008. gadā izdota somu žurnālista un rakstnieka Jukas Rislaki grāmata par Latvijas vēsturi. Tajā Rislaki iztirzā dažādus Rietumu un Krievijas plašsaziņas līdzekļos izplatītus apgalvojumus par Latviju, nepatiesības cenzdamies atspēkot ar oriģinālavotiem un saviem novērojumiem.
Vēsture
2005. gadā Okupācijas muzeja biedru pilnsapulcē Pauls Lazda pauda vajadzību pēc šādas grāmatas, kuras autoram vēlams būtu jābūt nelatvietim un izdevums angļu valodā būtu jāizdod kādai plaši pazīstamai ārzemju izdevniecībai. Rakstīt šādu grāmatu tieši Rislaki iedrošināja Kanādas latvietis Andris Priedītis, kurš sniedza arī vienu no lielākajiem finansiālajiem atbalstiem tās izdošanai un panāca, ka grāmatu angļu valodā izdeva Nīderlandes apgāda Rodopi filiālē ASV.
Pretēji sākotnējam nodomam iegādāties vismaz 1000 grāmatas eksemplāru angļu valodā nevienu grāmatu tā arī neiegādājās Latvijas Saeima. Nevienu eksemplāru nenopirka arī Latvijas Ārlietu ministrija. Ruslakiprāt, iespējams grāmatas pēdējās nodaļas dēļ, kurā rakstīts par Latvijas politiku.
Saturs
Grāmatā vētīti 14 pasaulē par Latviju izplatīti apgalvojumi, no kuriem katram veltīta sava nodaļa :
Atsauksmes
Grāmatu žurnāla „Jaunā Gaita” 2009. gada 257. numurā apskatīja ASV latviešu ekonomists Gundars Ķeniņš-Kings un folkloriste Aija Veldre Beldavs. Beldravs grāmatas apskatu sāka ar:
Savukārt Ķēniņš-Kings slavēja grāmatas tulkojumu angļu valodā, bet tulkojumu latviešu valodā nosauca par „ne visur lietpratīgu”. Tālāk viņš izklāstīja un komentēja dažādās nodaļās minēto, beigās norādot, ka „grāmata aizpilda lielu robu pētniecībā par Baltijas valstīm” un izsakot cerību, ka tā „ierosinās jaunus, objektīvus pētījumus par Latvijas-Krievijas attiecībām un palīdzēs garīgi tuvināties ES, NATO u.c. demokratiskām daudztautu apvienībām”.
Valdgale
Valdgale ir ciems Talsu novada Valdgales pagastā. Izvietojies pagasta dienviddaļā pie autoceļa P125 9,4 km no pagasta centra Pūņām, 4,5 km no novada domes Talsos un 122 km no Rīgas.
Iedzīvotāju skaita izmaiņas
Esošajās robežās, pēc CSP un OSP datiem.
Nīcas novada pašvaldības vadītāju uzskaitījums
Šajā uzskaitījumā apkopoti Nīcas novada pašvaldības vadītāji. Nīcas novads tika izveidots 2009. gada 1. jūlijā, apvienojot Nīcas un Otaņķu pagastus.
Uzskaitījums
{{legend| gold| Nīcas novada attīstībai |border=1px solid #AAAAAA}}
BK Ogre
BK Ogre ir Latvijas basketbola klubs no Ogres, kurš ir dibināts 2014. gadā. Spēlē Latvijas—Igaunijas Basketbola līgā un Latvijas Basketbola līgā (LBL). Komandas galvenais treneris ir Uldis Švēde. Mājas spēles BK Ogre aizvada Ogres 1. vidusskolas zālē.
Nacionālajā basketbola līgā (LBL-2) klubu pārstāv jauniešu komanda "BS Ogre".
Latvijas Basketbola līgas 1. divīzijā spēlē kopš 2015.—2016. gada sezonas. 2017. gadā izcīnīja 8. vietu LBL turnīrā. 2017.—2018. gada sezonā BK Ogre cīņā par bronzu piekāpās BK Jūrmala vienībai. No 2019. gada līdz 2022. gadam Ogres komanda bija LBL trijniekā. 2019. gadā izcīnīja 3. vietu, sērijā par bronzas medaļām pārspējot BK Jūrmala. 2019.—2020. gada Covid19 pandēmijas dēļ nepabeigtajā sezonā ieguva sudraba medaļas, bet 2020.—2021. gada sezonā un 2021.—2022. gada sezonā vēlreiz izcīnīja bronzu. 2023. gada pavasarī Ogres komandas medaļu sēriju pārtrauca BK Liepāja, kas sērijā par bronzas medaļām pārspēja BK Ogre.
Červonka (Bērzgales pagasts)
Červonka ir ciems Bērzgales pagastā, Rēzeknes novadā. Atrodas 256 km attālumā no Rīgas, Červonkas upītes krastos.
Stoktona
Stoktona (en) ir pilsēta ASV, Kalifornijas štatā. 2010. gadā pilsētā dzīvoja 291 707 iedzīvotāji. Pilsēta ir uzbūvēta Kalifornijas zelta drudža laikā. Pilsētā bāzējas hokeja komanda Stoktonas "Heat", kas spēlē AHL.
Freibergs
Freibergs (de, Frei — 'brīvs' un Berg— 'kalns'; sieviešu dzimtē Freiberga) ir vācu cilmes uzvārds. Cilvēki ar šo uzvārdu:
Vīrieši
Sievietes
Galdnieku iela
Galdnieku iela var būt:
Galdnieku iela (Rīga)
Galdnieku iela ir iela Kurzemes rajona Bolderājā, Rīgā. Kopējais ielas garums ir 132 metri. Sākas krustojumā ar Gundegas ielu un beidzas krustojumā ar Brūžu ielu.
Vācu okupācijas laika nosaukums: Schreinerstraße.
Gatis Ziema un Karaliskā dekadence
Gatis Ziema un Karaliskā dekadence ir latviešu indīroka, progresīvā roka un folkroka projekts.
Vēsture
Dziedātājs, ģitārists un dziesmu autors Gatis Ziema darbojies dažādos projektos. 2009. gadā viņš kopā ar Montu Zaļkalni nodibinājis grupu „Nepilngadīgā Anna”, kas visaktīvāk darbojusies no 2010. līdz 2012. gadam. Tajā spēlējuši arī Aleksandrs Aleksandrovs, Jaroslavs Brutans, Māris Mar un Lidija Mirska.
2013. gadā G. Ziema nodibināja jaunu projektu ar nosaukumu „Nelaiķa pavadonis” ar plašāku instrumentālo sastāvu. 2015. gadā viņš koncertēja kopā ar grupu, kuras nosaukums ir „Izvirtības rēgi”. 2015. gada vasarā viņš pārcēlās uz dzīvi Grieķijā, Salonikos, turpmākā muzikālā darbība notika Latvijas apciemojuma brīžos.
2016. gadā G. Ziema uzstājas dažādos Rīgas klubos kopā ar projektu „Karaliskā dekadence”. 2016. gada 9. oktobrī iznāca šī projekta albums „Pēdējā derība – pirmā grāmata”, kurā apkopotas sešas dziesmas. Dziesma "Maskava" ir pirmais singls no albuma, tas "Radio Naba" 2016. gada noslēguma topā iekļuvis 19. vietā. Dziesma „Melnais pavēlnieks” 2017. gada martā nokļuva radio „Naba” latviešu dziesmu topa pirmajā vietā.
Grupas sastāvs
Gatis Ziema (vokāls, ģitāra), Māris Rupainis (basģitāra), Matīss Akurāters (sitamie instrumenti, perkusijas), Monta Zaļkalne, Laura Elīza Muskare (vijoles), Marta Rācene (alts), Elizabete Balčus (flauta), Armands Eidiņš (trompete), Andrejs Jastrebinskis (saksofons).
Ārējās saites
"Bandcamp" profils: "Gatis Ziema un Karaliskā dekadence"
53. gads
53. gads bija parastais gads, kas pēc Jūlija kalendāra sākās pirmdienā.
Aleksandrs Bērziņš
Aleksandrs Bērziņš (1902—1942) bija latviešu virsnieks.
Žermēna Heine-Vāgnere
Žermēna Heine-Vāgnere (dzimusi Rīgā, mirusi ) bija latviešu operdziedātāja, soprāns.
Dzīvesgājums
Žermēna Heine dzimusi 1923. gadā Rīgā, viņas māte Erna Heine dziedāja Reitera korī, bet mātes brālis Alberts Verners bija operdziedātājs. Mācījās Rīgas 1. pamatskolā, vēlāk 3. ģimnāzijā. Studēja operdziedāšanu Latvijas konservatorijā pie Hertas Lūses un Marijas Bolotovas, studijas beidza 1950. gadā. Apprecējās ar arhitektu Nikolaju Vāgneru. Tajā pat gadā Žermēna Heine-Vāgnere kļuva par Operas un baleta teātra solisti. Viņas pirmā loma pēc Konservatorijas beigšanas bija Santuca Pjetro Maskanji operā "Zemnieka gods". 1955. gadā viņa saņēma pirmo prēmiju V Vispasaules studentu un jaunatnes festivālā Varšavā. Savas dziedātājas karjeras 25 gados nodziedājusi 39 lomas.
Žermēnas Heines-Vāgneres pēdējā iziešana uz operskatuves notika 1975. gadā titullomā Pučīni operā "Turandota". Koncertos un ierakstos piedalījās līdz 1985.gadam. Mūža nogali pavadīja vientuļi savā dzīvoklī Tērbatas un Elizabetes ielas stūrī. 1995. gadā saņēma trešās pakāpes Triju Zvaigžņu ordeni, 2001. gadā balvu par mūža ieguldījumu un 2013. gadā Latvijas Gāzes un LNOB balvu "Leģendārs mūžs mākslā".
Mirusi 2017. gada 7. decembrī 94 gadu vecumā.
Verbānija
Verbānija (it; lmo; pms) ir pilsēta Itālijas ziemeļrietumos, Pjemontas reģiona, Verbāno-Kuzio-Osolas provincē, Lago Madžores ezera krastā. Pilsēta atrodas 91 kilometru uz ziemeļrietumiem no Itālijas otrās lielākās pilsētas Milānas un apmēram 40 kilometrus no Šveices pilsētas Lokarno.
Iedzīvotāji
Pēc 2021. gada datiem pilsētā dzīvo 30 104 iedzīvotāji un tā ir Verbāno-Kuzio-Osolas provinces lielākā pilsēta un administratīvais centrs.
Psihokinēze
Psihokinēze (no gr, psychē — 'prāts' un, kinēsis — 'kustība'), pazīstama arī kā telekinēze (gr, tēle — 'attālums', 'tālumā' un , kinēsis — 'kustība'), ir hipotētiska spēja bez fizikālas savstarpējās iedarbības ar prāta palīdzību ietekmēt (kustināt un pacelt gaisā) fizikālus ķermeņus.
Tā kā psihokinēzes darbība pārkāpj zināmos fizikas likumus, tā parasti tiek pieskaitīta pie paranormālajām parādībām. Mūsdienās ar psihokinēzes gadījumu pētniecību lielākoties nodarbojas parapsiholoģijas disciplīna, kuras ietvaros ietilpst arī telepātijas, gaišredzības un citu paranormālo parādību izmeklēšana.
Etimoloģija
"Psihokinēzes" terminu visticamāk ir izgudrojis amerikāņu autors Henrijs Holts (Henry Holt), kurš 1914. gadā to pirmoreiz pieminēja savā darbā (On the Cosmic Relations). "Psihokinēzes" termins no grieķu valodas nozīmē (psychē) — 'prāts', 'dvēsele' un (kinēsis) — 'kustība', kas tādējādi kopā veido vārdu salikumu "kustība ar prātu" jeb "objektu kustība, izmantojot prāta spējas". Savukārt "telekinēzes" jēdzienu 19. gadsimta beigās — 1890. gadā — iespējams, radījis krievu autors Aleksandrs Aksakovs (Алекса́ндр Никола́евич Акса́ков). 'Telekinēze' grieķu valodā nozīmē (tēle) — 'attālums' jeb 'tālumā' un (kinēsis) — 'kustība', līdz ar to savienojumā veidojot vārdu salikumu "kustība no attāluma" jeb "objektu kustība bez fiziskas iedarbības no attāluma".
Izvērtējums
Viena no lielākajām problēmām, kas ir saistīta ar psihokinēzes gadījumu analīzi, ir tāda, ka zinātnieki bieži vien var tikt apmuļķoti pētniecības procesā. Galu galā zinātnieki ir mācīti uzticēties datiem, kas novērojumu ziņā tiek iegūti laboratorijā. Savukārt burvju mākslinieki un ekstrasensi, kas uzdodas, ka viņiem piemīt psihokinēzes vai cita veida paranormālās spējas, ir mācīti tā, lai maldinātu un apmuļķotu vērotājus caur vizuālajām maņām. Šī iemesla dēļ zinātnieki dažkārt var būt salīdzinoši vāji novērotāji psihokinēzes un citu paranormālo gadījumu demonstrācijās.
Viens no zināmākajiem gadījumiem, kurā psihokinēzes pētnieki sākotnēji tika apmuļķoti, norisinājās ASV, kad 1982. gadā parapsihologu komanda tika uzaicināta, lai izpētītu divus jauniešus — Maiklu Edvardsu (Michael Edwards) un Stīvenu Šavu (Steven Shaw), kuriem it kā esot piemitušas neparastas spējas. Tā, piemēram, abi jaunieši apgalvoja, ka bija spējīgi radīt attēlus uz jau esošām fotogrāfijām caur domu spēku, salocīt metālus un kustināt fiziskus objektus caur psihokinēzi, kā arī lasīt cita cilvēka domas u.tml.. Pēc vairākiem izdarītajiem novērojumiem parapsihologs Maikls Talburns (Michael Tahlbourne) bija tādā sajūsmā, ka pat izgudroja terminu "psihokinēts", lai tādējādi aprakstītu abus esošos jauniešus. Tajā pašā laikā arī citi parapsihlologi no dažādiem pētniecības institūtiem bija pārliecināti, ka, pateicoties abiem jauniešiem, bija atraduši leģitīmus pierādījumus tam, ka psihokinēzes iedarbība bija īsta. 1983. gadā abi jaunieši tomēr atzinās savā viltībā, norādot, ka viņiem neesot piemitušas īstas psihokinēzes spējas, kur veiktie pētījumu rezultāti lielākoties bija izrietējuši no parastiem burvju trikiem un cita veida viltībām.